দোলের দিন শিয়ালদহ ডিভিশনে বাতিল প্রচুর ট্রেন, রইল তালিকা

কলকাতা: ভাবছেন দোলের দিন সকাল সকাল কোথায় ঘুরতে যাবেন তাহলে বাড়ির থেকে বের হওয়ার আগে দেখে নিন ট্রেনের টাইম টেবিল। যাত্রীদের জন্য দুঃসংবাদ। দোল (Dol Yatra Trains Cancelled) উপলক্ষ্যে শিয়ালদহ ডিভিশনে বাতিল একাধিক ট্রেন (Trains Cancelled on Sealdah Branch)। দোলে বেশিরভাগ সরকারি, বেসরকারি অফিস বন্ধ থাকে। তাই প্রতিবছরই ট্রেন বাতিল করা হয়। রেলের তরফে শিয়ালদা ডিভিশনে ট্রেন বাতিল নিয়ে বিজ্ঞপ্তি জারি করা হয়েছে।

শুক্রবার শিয়ালদহ দক্ষিণ শাখা এবং মেইন শাখায় একাধিক লোকাল ট্রেন বাতিল করা হল। একইসঙ্গে বাতিল করা হয়েছে শিয়ালদহ কৃষ্ণনগর এবং শিয়ালদহ বর্ধমান শাখা লোকাল ট্রেন। পূর্ব রেলের হাওড়া ডিভিশনের ৬৫ টি ই এম ইউ (লোকাল ট্রেন) বাতিল থাকবে। একটি প্রেস বিবৃতিতে জানানো হয়েছে পূর্ব রেল সূত্রে। বাতিল করা হয়েছে, শিয়ালদহ রানাঘাট, রানাঘাট-গেঁদে, শিয়ালদহ-গেঁদে, রানাঘাট কৃষ্ণনগর সিটি লোকাল, নৈহাটি-রানাঘাট লোকাল, শিয়ালদহ-শান্তিপুর লোকাল, রানাঘাট-বনগাঁ লোকাল, বিধাননগর-বারাকপুর লোকাল, শিয়ালদহ ক্যান্টনমেন্ট লোকাল, শিয়ালদহ-মধ্যমগ্রাম লোকাল, বারাসত হাসনাবাদ লোকাল, শিয়ালদহ ক্যানিং লোকাল-সহ একাধিক ট্রেন।

আরও পড়ুন:ফের রাজ্যে খোঁজ মিলল ভুতুড়ে ভোটারের

এক নজরে দেখে নিন ট্রেনের তালিকা…
হাওড়া- বর্ধমান কর্ড লাইনে আপ এবং ডাউন ১৩ টি,
হাওড়া- বর্ধমান মেন লাইনে আপ এবং ডাউন ৫ টি,
হাওড়া – ব্যান্ডেল আপ এবং ডাউন ১৫ টি,
হাওড়া – শেওড়াফুলি আপ এবং ডাউন ১০ টি,
হাওড়া – তারকেশ্বর আপ এবং ডাউন ৮ টি,
হাওড়া- শ্রীরামপুর আপ এবং ডাউন ৪ টি,
বর্ধমান – কাটোয়া আপ এবং ডাউন ৪ টি,
নৈহাটি – ব্যান্ডেল আপ এবং ডাউন ৬ টি লোকাল ট্রেন বাতিল থাকবে
শিয়ালদা-বর্ধমান
শিয়ালদা-রানাঘাট
রানাঘাট-গেদে
শিয়ালদা-গেদে
কৃষ্ণনগর সিটি জংশন-রানাঘাট
শিয়ালদা-কৃষ্ণনগর সিটি জংশন
নৈহাটি-রানাঘাট
রানাঘাট-শান্তিপুর
শিয়ালদা-শান্তিপুর
রানাঘাট-বনগাঁ জংশন
শিয়ালদা-ব্যারাকপুর:
বিধাননগর রোড-ব্যারাকপুর
বিধাননগর রোড-নৈহাটি
শিয়ালদা-নৈহাটি

দেখুন ভিডিও